  Майя Бывальцева Туннэ, 11-тӥ куарусёнэ, «Шудком» удмурт визьбур клуб куинетӥ сезонзэ азьланьтэ. Сӥзьыл понна нырысетӥ пумиськон выль интыын – «Пужей» ресторанын ортчоз. Со сярысь шудонэз радъясь «Шунды» огазеяськон мерлыко вотэсысь огиназ (группаяз) ивортэ. Таяз шудонэ 15 команда пыриськоз. Котьку сямен соослы 27 юанъёслы валэктон шедьтоно луоз. Юанъёс вискын люкаськемъёсты шулдыртозы но йырвизьзэс шутэтыны юрттозы удмурт эстрадаысь кырӟасьёс Иван Белослудцев но Андрей Камалтдинов. Тодэ вайытом, «Шудком» - «Что? Где? Когда?» но «60 секунд» выллем шудон. Одӥг сезонын куать пумиськон луэ. Удмуртиысь йӧскалык политикая министерство юрттэмен «Шунды» огазеяськон ӵектоссэ 2016-тӥ арын кутскиз. Ижкарын радъяськись куд-ог шудонъёсы али 20-лэсь ятыр командаос люкаськыло ни. «Шудком» удмурт визьбур клублэсь валтӥсь кузьымзэ бӧрсьысь кык ар «Валамон-Паримон» команда утӥз. Тегъёс: Мерлык Ижкар Удмуртия удмуртъёс Шунды Шудком  